Remee
Remee, egl. Mikkel Johan Eemer Sigvardt, f. 8.11.1974, dansk sangskriver og producer. Remee har produceret og skrevet en lang række internationale pophits og samarbejdet med talrige kunstnere inden for bl.a. pop, hiphop, soul og rock. I 1990'erne var han aktiv i popgruppen Sound of Seduction, og sideløbende hermed samarbejdede han med Thomas Blachman og Al Agami omkring en fusion af hiphop, pop og jazz. I 2004 modtog han sammen med Cutfather & Joe den britiske Ivor Novello Award for sangen Superstar, indsunget af den britiske sanger Jamelia. Remee blev fra 2008 kendt af et millionpublikum i kraft af sin medvirken som dommer i DR's sangtalentkonkurrence X Factor.